Top of Form

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | http://www.propisi.net/jasip92_doc.gif |

Na osnovu člana 15 Zakona o graničnoj kontroli ("Službeni list CG", br. 72/09 i 39/13), Vlada Crne Gore, na sjednici od 28. novembra 2013. godine, donijela je

Odluku o otvaranju graničnih prelaza za međunarodni pomorski, vazdušni i željeznički saobraćaj

*Odluka je objavljena u "Službenom listu CG", br. 3/2014 od 21.1.2014. godine, a stupila je na snagu 29.1.2014.*

**Član 1**

Otvaraju se granični prelazi, i to za:

1) međunarodni pomorski saobraćaj:

- Luka Bar,

- Luka Kotor,

- Luka Zelenika,

- Luka Budva;

2) međunarodni vazdušni saobraćaj:

- Aerodrom Podgorica,

- Aerodrom Tivat;

3) međunarodni željeznički saobraćaj:

- Željeznička stanica Tuzi,

- Željeznička stanica Bijelo Polje.

**Član 2**

Granični prelazi iz člana 1 ove odluke su stalni granični prelazi, osim graničnog prelaza za međunarodni pomorski saobraćaj Luka Budva, koji je sezonski granični prelaz i otvoren je od 1. maja do 31. oktobra.

**Član 3**

Granični prelazi iz člana 1 ove odluke, otvoreni su 24 časa dnevno za saobraćaj putnika i roba.

**Član 4**

Prelazak državne granice na graničnim prelazima iz člana 1 ove odluke, odvijaće se u skladu sa važećim propisima.

**Član 5**

Danom stupanja na snagu ove odluke prestaju da se primjenjuju Rješenje o određivanju stalnih graničnih prelaza za međunarodni saobraćaj ("Službeni list SFRJ", broj 8/74), u dijelu koji se odnosi na pomorski granični prelaz Bar i aerodromski granični prelaz Golubovci-Titograd i Tivat i Rješenje o određivanju stalnog graničnog prelaza za međunarodni pomorski saobraćaj Kotor ("Službeni list SFRJ", broj 3/92).

**Član 6**

Ova odluka stupa na snagu osmog dana od dana objavljivanja u "Službenom listu Crne Gore".

Broj: 08-2777/4

Podgorica, 28. novembra 2013. godine

**Vlada Crne Gore**

Predsjednik,

**Milo Đukanović**, s.r.

